คำสั่งคณะกรรมการกิจการกระจายเสียง กิจการโทรทัศน์คำสั่งคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติที่ ๘๔/๒๕๕๕เรื่องให้ใช้อัตราค่าตอบแทนการเชื่อมต่อโครงข่ายโทรคมนาคมเป็นอัตราอ้างอิง[๑] ตามที่คณะกรรมการกิจการโทรคมนาคมแห่งชาติได้มีคำสั่งที่ ๑๑/๒๕๕๓เรื่อง ให้ใช้อัตราค่าตอบแทนการเชื่อมต่อโครงข่ายโทรคมนาคมเป็นอัตราอ้างอิงลงวันที่ ๒๐ เมษายน ๒๕๕๓ กำหนดอัตราค่าตอบแทนการเชื่อมต่อโครงข่ายโทรคมนาคมมาตรฐาน(Reference Rate) เป็นการชั่วคราวมีกำหนดระยะเวลาบังคับใช้หนึ่งปีนับแต่วันที่คำสั่งเพื่อใช้บังคับกับผู้รับใบอนุญาตหรือผู้ประกอบกิจการโทรคมนาคมที่ไม่สามารถเจรจาตกลงอัตราค่าตอบแทนการเชื่อมต่อโครงข่ายโทรคมนาคมระหว่างกันได้ภายในระยะเวลาที่กำหนดในประกาศคณะกรรมการกิจการโทรคมนาคมแห่งชาติว่าด้วยการใช้และเชื่อมต่อโครงข่ายโทรคมนาคมพ.ศ. ๒๕๔๙ ซึ่งต่อมาคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติได้มีคำสั่งที่ ๑๔.๑/๒๕๕๔ เรื่องการใช้บังคับอัตราค่าตอบแทนการเชื่อมต่อโครงข่ายโทรคมนาคมเป็นอัตราอ้างอิงลงวันที่ ๘ กรกฎาคม ๒๕๕๔ ให้ใช้อัตราค่าตอบแทนการเชื่อมต่อโครงข่ายโทรคมนาคมาตรฐาน(Reference Rate) ตามคำสั่งคณะกรรมการกิจการโทรคมนาคมแห่งชาติที่ ๑๑/๒๕๕๓ เรื่องให้ใช้อัตราค่าตอบแทนการเชื่อมต่อโครงข่ายโทรคมนาคมเป็นอัตราอ้างอิง ลงวันที่ ๒๐เมษายน ๒๕๕๓ ต่อไปอีกหนึ่งปีนับแต่วันที่คำสั่งนี้มีผลใช้บังคับเป็นต้นไป หรือจนกว่าจะมีคำสั่งคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติเป็นอย่างอื่น แล้วแต่กรณี นั้นด้วยขณะนี้ระยะเวลาการใช้บังคับอัตราค่าตอบแทนการเชื่อมต่อโครงข่ายโทรคมนาคมมาตรฐาน(Reference Rate) ตามคำสั่งดังกล่าวครบกำหนดแล้วแต่โดยที่การกำหนดอัตราค่าตอบแทนการเชื่อมต่อโครงข่ายโทรคมนาคมมาตรฐาน (Reference Rate) มีความสำคัญและจำเป็นอย่างยิ่งต่อกระบวนการทำสัญญาการเชื่อมต่อโครงข่ายโทรคมนาคมและการแก้ไขระงับข้อพิพาทเกี่ยวกับการเชื่อมต่อโครงข่ายโทรคมนาคมประกอบกับอัตราค่าตอบแทนการเชื่อมต่อโครงข่ายโทรคมนาคมมาตรฐาน (Reference Rate) ตามคำสั่งคณะกรรมการกิจการโทรคมนาคมแห่งชาติที่ ๑๑/๒๕๕๓ เรื่องให้ใช้อัตราค่าตอบแทนการเชื่อมต่อโครงข่ายโทรคมนาคมเป็นอัตราอ้างอิง นั้นยังมีความเหมาะสมอยู่ในปัจจุบัน ดังนั้นเพื่อให้กระบวนการทำสัญญาการเชื่อมต่อโครงข่ายโทรคมนาคมและการแก้ไขระงับข้อพิพาทเกี่ยวกับการเชื่อมต่อโครงข่ายโทรคมนาคมเป็นไปอย่างต่อเนื่องมิให้ผู้ใช้บริการโทรคมนาคมได้รับผลกระทบจากการดำเนินงานตามคำสั่งดังกล่าวเมื่อสิ้นผล คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ จึงอาศัยอำนาจตามความในมาตรา ๒๗ (๘) และมาตรา ๘๑ แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ.๒๕๕๓ มาตรา ๒๕ และมาตรา ๒๖แห่งพระราชบัญญัติการประกอบกิจการโทรคมนาคม พ.ศ. ๒๕๔๔ประกอบมติคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติในการประชุมครั้งที่๑๐/๒๕๕๕ เมื่อวันที่ ๑๘ กรกฎาคม ๒๕๕๕ มีคำสั่ง ดังนี้๑. ให้ใช้บังคับอัตราค่าตอบแทนการเชื่อมต่อโครงข่ายโทรคมนาคมมาตรฐาน(Reference Rate) ตามคำสั่งคณะกรรมการกิจการโทรคมนาคมแห่งชาติที่ ๑๑/๒๕๕๓ เรื่อง ให้ใช้อัตราค่าตอบแทนการเชื่อมต่อโครงข่ายโทรคมนาคมเป็นอัตราอ้างอิงลงวันที่ ๒๐ เมษายน ๒๕๕๓ ต่อไปอีกหนึ่งปีนับแต่วันที่คำสั่งนี้มีผลใช้บังคับเป็นต้นไปหรือจนกว่าจะมีคำสั่งคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเป็นอย่างอื่น๒. ให้คำสั่งนี้มีผลใช้บังคับตั้งแต่บัดนี้เป็นต้นไปสั่ง ณวันที่ ๒๗ สิงหาคม พ.ศ. ๒๕๕๕พลอากาศเอกธเรศ ปุณศรีประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติปริยานุช/ผู้จัดทำ๑๒ กันยายน๒๕๕๕ณัฐพร/ผู้ตรวจ๑๒ กันยายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๓๘ ง/หน้า ๑๑๘/๗ กันยายน ๒๕๕๕